יחסי מצרים–מקסיקו

יחסי מצרים–מקסיקו הם היחסים הדיפלומטיים בין מצרים למקסיקו. שתי המדינות חברות באו"ם.

 היסטוריה 
במהלך ההתערבות הצרפתית השנייה במקסיקו הסכים מוחמד סעיד פאשא ממצרים לשלוח לערת הקיסר נפוליאון השלישי גדוד עזר של 447 חיילים מצרים-סודנים (רובם חיילים סודנים עם קצינים מצרים) למקסיקו. באותה תקופה נהוג היה לחשוב שחיילים מאפריקה "יתאימו" טוב יותר לחום במקסיקו מאשר הצרפתים.A Sudanese-Egyptian Battalion in Maximilian's MexicoLouis Napoleon's African Allies בשנת 1867 נשלחו 326 החיילים שנותרו בחיים לצרפת לפני שחזרו למצרים.

בשנת 1905 פתחה מקסיקו קונסוליה בעיר הנמל אלכסנדריה כדי לסייע לספינות מקסיקניות שעצרו בעיר לפני או אחרי נסיעה בתעלת סואץ. בשנת 1922 השיגה מצרים עצמאות מבריטניה ויחסים דיפלומטיים בין מצרים למקסיקו כוננו ב-31 במרץ 1958. בשנת 1960 שתי המדינות פתחו שגרירות קבועה בבירות זו של זו, בהתאמה.Bilateral relations between Mexico and Egypt  מאז, היחסים בין שתי המדינות התבססו ברובם על כבוד הדדי ושיתוף פעולה בנושאים בינלאומיים באו"ם. בשנת 1975 ביקר נשיא מקסיקו, לואיס אצ'ווריה אלברס, במצרים ובשנת 1981 ביקר במצרים גם הנשיא חוסה לופס פורטייו.

בספטמבר 2015 הותקפה בטעות קבוצה של 14 תיירים מקסיקנים על ידי כוחות הביטחון המצריים בזמן ששהו בחופשה במדבר המערבי של מצרים. גורמים מצריים אמרו כי כוחות הביטחון חשבו את התיירים למחבלים. במהלך הפיגוע נהרגו שמונה אזרחים מקסיקנים ושישה נפצעו. ממשלת מקסיקו גינתה את האירוע וקראה לחקירה ממצה של האירוע. שרת החוץ של מקסיקו, קלאודיה רואיס מסיו, הצהירה כי ממשלת מקסיקו לא תנתק את היחסים הדיפלומטיים עם מצרים בגלל האירוע.8 Mexican tourists, mistaken for terrorists, killed in Egypt

בשנת 2018 חגגו שתי המדינות 60 שנה ליחסים דיפלומטיים.[ Crean Consejo de Negocios México-Egipto ]

 ביקורים רמי דרג 
ביקורים רמי דרג ממצרים למקסיקוTreinta y un años de relaciones diplomáticas entre México y Egipto 
 מזכיר המדינה לענייני חוץ בוטרוס בוטרוס-ג'אלי (1981, 1984, 1987)
 שר התרבות פרוק חוסני (2008)
 סגן שר החוץ מוחמד עוראבי (2010)

ביקורים רמי דרג ממקסיקו למצריםLa diversificación de la política exterior mexicana en África 
 שר החוץ אמיליו אוסקאר רבאסה (1974)
 הנשיא לואיס אצ'ווריה אלברס (1975)
 הנשיא חוסה לופס פורטייו (1981)
 שר החוץ ברנרדו ספולוודה אמור (1986)
 תת-שרת החוץ לורדס ארנדה בסאורי (2009)
 שרת החוץ פטריסיה אספינוסה קנטיאנו (2010)
 שרת החוץ קלאודיה רואיס מסיו (2015)

 הסכמים דו צדדיים 
שתי המדינות חתמו על כמה הסכמים דו-צדדיים כמו הסכם על חילופי תרבות (1960); הסכם סחר (1963); הסכם לשיתוף פעולה כלכלי (1984); הסכם לשיתוף פעולה תרבותי, מדעי וטכני (1987) והסכם לשיתוף פעולה חינוכי (1987).Treinta y un años de relaciones diplomáticas y ochenta y cuatro años de relaciones consulares entre México y Egipto 

 יחסי סחר 
בשנת 2018 הסתכם המסחר הכולל בין מצרים למקסיקו ב-135 מיליון דולר.Mexican Ministry of Economy: Egypt   הייצוא העיקרי של מצרים למקסיקו כולל: חלקי רכב, כותנה וטקסטיל. הייצוא העיקרי של מקסיקו למצרים כולל: צינורות מעטפת גז ושמן, גלילי מתכת, זרעי שומשום ואלכוהול (טקילה). מצרים היא שותפת הסחר השלישי בגודלה של מקסיקו באפריקה. חברות מקסיקניות לאומיות רבות כגון סמקס, Gruma, KidZania, Rotoplas ו-Sukarne פועלות במצרים.

 נציגויות דיפלומטיות 
מצרים מחזיקה במקסיקו שגרירות במקסיקו סיטי בלבד. מאידך, מקסיקו מחזיקה במצרים שגרירות בקהיר וקונסוליה כללית באלכסנדריה.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ